O d ô v o d n e n i e

A. Všeobecná časť

Ministerstvo spravodlivosti Slovenskej republiky vypracovalo návrh výnosu, ktorým sa mení výnos Ministerstva spravodlivosti Slovenskej republiky zo 17. decembra 2004 č. 16975/2004-53, ktorým sa vydáva Kancelársky poriadok pre notárov. 

	Cieľom navrhovanej novely je opraviť odkazy v jednotlivých paragrafoch. Pri príprave výnosu č. 16975/2004-53 došlo v rámci legislatívneho procesu k vypusteniu úvodných piatich paragrafov, odkazy v jednotlivých paragrafoch však ostali v pôvodnom znení, čím sa celý predpis stal neprehľadným a zmätočným. 

Návrh výnosu je v súlade s ústavou a so zákonom Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov, na ktorého vykonanie je navrhnutý, ako i s ďalšími zákonmi.

Prijatie výnosu nepredpokladá dopad na štátny rozpočet, rozpočty obcí ani dopad na rozpočty vyšších územných celkov.

B. Osobitná časť

K Čl. I

K bodom 1 až 13:
Uvádzajú sa správne odkazy v jednotlivých paragrafoch výnosu.

K Čl. II

Navrhuje sa účinnosť právneho predpisu.